2010 Motor van die Jaar – praag.co.za — 20 jaar jonk!
Die (SAGMJ) het op Donderdag 18 Maart die VW Golf VI 1.4 TSI 90 kW Comfortline aangewys as 2010 Suid-Afrikaanse Motor van die Jaar tydens 'n glansgeleentheid by die Gallagher-konferensiesentrum in Midrand. Met die kompetisie-borg WesBank as gasheer, het welbekende verteenwoordigers van die plaaslike motorbedryf die funksie bygewoon.
Agt finaliste vir hierdie kompetisie is aan die einde van verlede jaar gekies ná 'n dieptepeiling van alle volle lede van die SAGMJ en 'n gevolglike tweede stemming van lede van die MVDJ-jurie. Die MVDJ-jurie, wat saamgestel is uit die land se top motorjoernaliste, het die finaliste vir twee dae in Februarie vanjaar deur hul passies gesit en aan 'n streng puntetoekenningsproses onderwerp.
Die finale, geouditeerde puntetelling wys duidelik dat die VW Golf VI 1.4 TSI 90 kW Comfortline die uiteindelike wenner van hierdie gesogte toekenning, die hoogste toekenning van sy soort in die motorbedryf, is. Die SAGMJ, 'n professionele bedryfsliggaam van gekwalifiseerde motorjoernaliste, ken hierdie prys elke jaar vir die afgelope 25 jaar toe.
Die VW Golf VI 1.4 TSI 90 kW Comfortline het strawwe mededingers in die vorm van Alfa Romeo MiTo 1.4 TBi, Audi Q5 2.0T FSI® quattro® S tronic, Chevrolet Cruze 1.8 LS, Hyundai i20 1.6 GLS, Suzuki Alto 1.0 GLS, Toyota Prius 1.8 ECVT Advanced and Volvo XC60 3.0T Geartronic uitgestof. Al hierdie motors was finaliste wat meegeding het vir die hoogste toekenning in die land se top motorbyeenkoms.
'n Groot gedeelte van die toetswerk waaraan die finaliste onderwerp is, is gedoen by die wereldbekende Gerotek-voertuigtoetsterrein buite Pretoria. Dit maak die Suid-Afrikaanse Motor van die Jaar-kompetisie uniek tussen soortgelyke toetse elders ter wêreld, aangesien omvattende toetse op alle finaliste binne 'n beheerde toetsomgewing gedoen word. Die finaliste se direkte mededingers in die motormark is natuurlik ook in berekening gebring en hulle is dus in hul segmente, eerder as direk teen mekaar, getoets.
Die MVDJ-kompetisie is immers 'n maatstaf van voertuiguitnemendheid en die wenmotor moet hoë punte haal in 'n rits kategorieë wat onder meer waarde vir geld, veiligheid, dinamika, tegnologie en estetika in ag neem.
Die wenner moet ook duidelik strewe om innovasie en vindingrykheid ten opsigte van bemarking en ingenieurswerk in sy klas te verteenwoordig en as sulks moet hy die verpersoonliking wees van 'n brawe sprong vorentoe vir motorwese as geheel. Die wenner moet verkieslik nuwe standaarde in sy klas stel. Kortom, moet die wenner in alle opsigte 'n waardige draer wees van die eksklusiewe en gesogte titel as die "Suid-Afrikaanse Motor van die Jaar".
Die SAGMJ bied die Suid-Afrikaanse Motor van die Jaar-kompetisie reeds sedert 1986 aan.
WesBank het die kompetisie reeds sedert sy totstandkoming geborg.
Vorige Titel wenners was:
Baie geluk Volkswagen, vanjaar is julle werklik die volks se wagen!
автомойка автоматическая ценаФильчаков прокурор
Skrywer Dan RoodtGepubliseer op 31 Maart 2010 Kategorieë MotornuusSleutelwoord 2010 Motor van die Jaar, Motornuus, Motors, VW Golf VI 1.4 TSI 90 kW Comfortline